Életveszélyesen megsérült | Hírek | infoKiskunfélegyháza
2017. November 10. 11:02, péntek | Helyi
Három órán belül elfogták a tiszaalpári gyanúsítottat a tiszakécskei rendőrök.
A Bács-Kiskun Megyei Rendőr-főkapitányság Bűnügyi Osztálya nyomozást rendelt el életveszélyt okozó testi sértés bűntett elkövetésének gyanúja miatt ismeretlen tettes ellen.
Egy férfi 2017. november 9-én 11 óra 21 perckor bejelentést tett a rendőrségen, miszerint tudomására jutott, hogy 2017. november 4-én egyik ismerőse koponyasérülést szenvedett.
A tiszakécskei rendőrök beazonosították és a bejelentést követő 3 órán belül elfogták a bűncselekmény elkövetésével gyanúsítható 50 éves tiszaalpári férfit.
A gyanúsítottat őrizetbe vették a rendőrök és előterjesztést tettek előzetes letartóztatásának indítványozására.
Címkék: előzetes, gyanúsított, italozás, megütötte, Tiszaalpár